Najpozdźišo na spočatku 19. lětstotka wuwi so ze zesylnjenjom narodneho sebjewědomja słowjanskich ludow wuska kulturna wuměna Serbow ze swojimi słowjanskimi susodami, wosebje pak z Čechami. Demonstrujo swoju přisłušnosć k słowjanstwu jako najmjeńši lud bjez swójskeho stata njepřiwzachu Serbja jenož módre-čerwjene-běłe za swoje narodne barby, ale wědomje tež lipu za swój, so wot němskeho duba wotmjezowacy symbol. Lipa, kiž wuznamjenja so z tajkimi kajkosćemi kaž mjechkosć, miłosć a měrliwosć wšak je tež wuraz za sprawnosć, lubosć, domiznu, zhromadnosć a schow. Lětuši hudźbny swjedźeń w Smochćicach wusměri so ze swojimi „Čěskimi nocami“ wědomje na bliskosć susoda a nic na eksotisku dalokosć. W srjedźišću planowaneho koncerta, kiž wotměje so znowa we wupruwowanej kooperaciji ze Smochčanskim kubłanišćom swjateho Bena, steji młoda čěska, wurjadna huslerka. Markéta Janoušková, kotraž wobhladuje so w prěnjej měrje jako interpretka klasiskich twórbow, je pak so jako dźowka primašowehu huslerja cymbaloweje skupiny tež stajnje intensiwnje z folkloru zaběrała. A tak nasta projektna ideja FolkloreClassic, w kotrejž so hranicy mjez tradicionelnej ludowej hudźbu a klasiku, inspirěrowanej wot folklory z wulkim hudźbnym lóštom wot nana cymbaloweje skupiny a jeho dźowki wuměrjuja.
W „Čěskich nocach“ přidruža so k tomu serbske zynki, rozestajeja so sobuskutkowacy wjacorych formacijow hudźbnje a w dobrym susodstwje, zo bychu melodije Smetany, Janáčeka, Dvořáka, Suka, Bulanka, Nagela a dalšich zaklinčeć dali. Baletny ansambl rozšěri z klasiskimi choreografijemi, čěskimi a serbskimi folklornymi rejemi wony hudźbny wjeršk.
„Cimbálová muzika Jiřiho Janouška“, solisća, orchester, chór a balet Serbskeho ludoweho ansambla a njewšědnje wirtuozna FolkloreClassic-huslerka Markéta Janoušková přeprošuja na jónkrótne “překročenje hranicy” mjez susodami!
Kuchar Smochčanskeho kubłanišća swjateho Bena je za tutón wječor wosebity poskitk jědźow za wopytowarjow nastajił.
WOBSADKA čěska cymbalowa folklorna skupina "Cimbálová muzika Jiřiho Janouška"; wiolinistka Markéta Janoušková; balet, chór a orchester Serbskeho ludoweho ansambla; moderatorka
SOLISTKA Markéta Janoušková
HÓSTNY-ANSAMBL "Cimbálová muzika Jiřiho Janouška" (Cymbalowa folklorna skupina z Čěskeje)
MODERACIJA Alexander Schkade
HUDŹBNY NAWOD Tvrtko Karlović
HUDŹBA Smetana, Janáček, Dvořák, Josef Suk, Kocor u. a.
CHOREOGRAFIJE Mia Facchinelli, Juraj Siska
DRAMATURGIJA Markéta Janoušková, Swantje Richter, Tomas Kreibich-Nawka
szl_Latn szl_Latn ces_Latn szl_Latn slk_Latn ltz_Latn ces_Latn bug_Latn ceb_Latn ces_Latn epo_Latn deu_Latn